ตลาดทองนิวยอร์กปิด+3.8ดอลลาร์
แรงซื้อเก็งกำไรหนุนทองคำปิดบวก3.8 ดอลลาร์ คาดเคลื่อนไหว1,475 ดอลลาร์/ออนซ์ ในระยะใกล้นี้
7 พ.ค. 2556

แรงซื้อเก็งกำไรหนุนทองคำปิดบวก3.8 ดอลลาร์ คาดเคลื่อนไหว1,475 ดอลลาร์/ออนซ์ ในระยะใกล้นี้ สัญญาทองคำตลาดนิวยอร์กปิดบวกเมื่อวันศุกร์ (6 พ.ค.) เพราะได้แรงหนุนจากการที่นักลงทุนเข้าซื้อเก็งกำไร หลังจากสัญญาทองคำปรับตัวลงเมื่อวันศุกร์          สัญญาทองคำตลาด COMEX (Commodity Exchange) ส่งมอบเดือนมิ.ย.เพิ่มขึ้น 3.8 ดอลลาร์ หรือ 0.26% ปิดที่ 1,468 ดอลลาร์/ออนซ์          ด้านสัญญาโลหะเงินส่งมอบเดือนก.ค.ปิดที่ 23.936 ดอลลาร์/ออนซ์ ลดลง 5.80 เซนต์ และสัญญาโลหะทองแดงส่งมอบเดือนก.ค.          สัญญาพลาตินัมส่งมอบเดือนก.ค.ปิดที่ 1,507.70 ดอลลาร์/ออนซ์ เพิ่มขึ้น 6.50 ดอลลาร์ และสัญญาพัลลาเดียมส่งมอบเดือนมิ.ย.ปิดที่ 697.10 ดอลลาร์/ออนซ์ เพิ่มขึ้น 3.80 ดอลลาร์          นักลงทุนเข้ามาช้อนซื้อเก็งกำไรหลังจากที่สัญญาทองคำร่วงลงเมื่อวันศุกร์ ขณะเดียวกันมีรายงานว่า ความต้องการทองคำ โดยเฉพาะในประเทศจีนและอินเดีย ยังคงแข็งแกร่ง โดยที่อินเดียนั้น ประชาชนได้เข้าซื้อทองคำในปริมาณมาก ก่อนที่จะถึงเทศกาล "Akshaya Tritiya" ซึ่งจะตรงกับวันที่ 13 พ.ค.นี้          นักวิเคราะห์คาดว่า สัญญาทองคำจะเคลื่อนไหวที่ระดับ 1,475 ดอลลาร์/ออนซ์ ในระยะใกล้นี้